3. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 51949 της 10/13 Σεπτ. 1951 Περί μέτρων ασφαλείας λειτουργίας λεβήτων και λεβητοστασίου σταθερών εγκαταστάσεων. Έχοντες υπ’ όψιν το από 20.11.1911 Β.Δ/μα περί ατμολεβήτων, τον Ν. 6422 περί ασκήσεως του επαγγέλματος του Μηχανολόγου, του Ηλεκτρολόγου Μηχανικού κλπ. το από 8.3.35 Δ/μα περί ασκήσεως επαγγέλματος μηχανοδηγού και πρακτικού μηχανικού κινητηρίων μηχανών, ως και θερμαστών, το από 31.1.37 Δ/μα περί επιβλέψεως της λειτουργίας και συντηρήσεως κινητηρίων μηχανών και ατμολεβήτων  ως και τας λοιπάς εν ισχύϊ διατάξεις, προς δε ό,τι ωρισμέναι εκ των εν λόγω διατάξεων δεν τηρούνται υπό των κατόχων ατμολεβήτων υφισταμένου ως εκ τούτου κινδύνου εκ της λειτουργίας τούτων, αποφασίζομεν: Α΄.Την ανάρτησιν εις εμφανές μέρος του λεβητοστασίου πάσης μονίμου εγκαταστάσεως ατμολεβήτων ξηράς, πινακίδος εντός υαλίνου πλαισίου διαστάσεων 15Χ30 εκατοστομέτρων εν η να αναγράφωνται τα κάτωθι: 1.Ο θερμαστής ο ενασκών την υπεύθυνον λειτουργίαν ατμολέβητος θερμαινομένης επιφανείας 10 τετραγωνικών μέτρων και μεγαλυτέρας, υποχρεούται να ασχολήται αποκλειστικώς με την επίβλεψιν της λειτουργίας του ατμολέβητος και την συντήρησιν των συναφών εξαρτημάτων αυτού. 2.Απαγορεύεται η τοποθέτησις και η εν γένει χρησιμοποίησις του λεβητοστασίου δια την εκτέλεσιν εργασίας ασχέτου προς την λειτουργίαν του ατμολέβητος. 3.Ο ενασκών την υπεύθυνον λειτουργίαν του ατμολέβητος θερμαστής, υποχρεούται να παρίσταται και να επιμελήται της λειτουργίας τούτου αυτοπροσώπως καθ’ όλην την διάρκειαν της φυλακής του. 3.Δέον απαρεγκλίτως οι ατμολέβητες να εφοδιάζωνται δια του κατά Νόμον πιστοποιητικού δοκιμασίας δι’ υδραυλικής πιέσεως και εν τω πίνακι τούτω να αναγράφηται ο χρόνος εκδόσεως τούτου. Εις περίπτωσιν πολλών ατμολεβήτων θα αναγράφηται ο χρόνος εκδόσεως ενός εκάστου τούτων. Β΄.Δι’ έκαστον ατμολέβητα δέον να τηρήται βιβλίον εις το οποίον να αναγράφωνται αι ώραι λειτουργίας, οι επενεχθέντες καθορισμοί μετά χρονολογίας, αι επισκευαί και αι μετακινήσεις τούτων. Το βιβλίον δέον να τίθεται εκάστοτε εις την διάθεσιν της Υπηρεσίας Ελέγχου Ατμολεβήτων της καθ’ ημάς Υπηρεσίας. Εις περίπτωσιν σοβαράς επισκευής ή μετακινήσεως του ατμολέβητος, απαιτείται εκ νέου υδραυλική δοκιμασία και έκδοσις σχετικού πιστοποιητικού. Αι Αστυνομικαί Αρχαί εντέλλονται όπως επιμεληθώσι της εφαρμογής της παρούσης, μετά δίμηνον από της δημοσιεύσεως ταύτης. (Αντί των σελ. 69(α)-75) Σελ. 69-75(β) 225-007 13.Β.ε.3 Ατμολέβητες 